Bedriftsnavn: Helse Bergen

Informasjon om refusjon for gruppebasert opplæring av pasienter og pårørende

Læring og mestringssenteret i Bergen legger opp til at læringstilbud skal tilfredsstille kravene til gruppebasert opplæring av pasienter og pårørende. Denne og pasientens egenandel tilfaller avdeling som mottar henvisningene (følger medisinsk ansvarlig lege).

Kravene for å utløse refusjon er hjemlet Regelverk for innsatsstyrt finansiering 2024
Se: ISF-regelverk 2024.pdf (helsedirektoratet.no)

Gruppebaserte opplæringsprogrammer for pasienter og pårørende skal registreres

og rapporteres, dersom disse oppfyller følgende krav:

Deltakerne til programmet skal være henvist fra lege. Henvisningen skal ligge i pasientens journal.

Programmet inneholder informasjon om sykdommen, behandlingsformer,

egenbehandling og mestring, rettigheter og videre oppfølging.

Der det er relevant for behandlingen kan et opplæringsprogram også

inneholde kostholdsveiledning, røykeavvenning og aktivitetstiltak. Et rent

røykesluttkurs representerer imidlertid ikke et slikt program

Programmet strekker seg over minimum 5 undervisningstimer

Deltakerne må delta på minimum 80 % av programmet

Programmet er tverrfaglig, inkluderer brukerkompetanse og er i stor grad

basert på gjennomføring i små grupper

Det foreligger en konkret plan for hvordan primærhelsetjenesten/primærleger

trekkes inn i gjennomføringen av programmene og den videre oppfølging av

deltakerne

Opplæringsprogrammet gjennomføres i regi av et helseforetak (HF) og med en lege

som er ansvarlig for medisinskfaglig innhold og opplegg for gjennomføring. Selve gjennomføringen av opplæringen kan utføres av annet kvalifisert helsepersonell.

Veiledende prosedyre i forbindelse med kurs som tilfredsstiller kravene til gruppebasert opplæring

Henvisning mottatt og registrert i DIPS

Gjennomføring av kurset/registrering av deltakelse og frikort hos deltakerne

Avdelingen gir direkte eller sender regning på egenandel til deltakere

Journalnotat/epikrise føres og behandles som vanlig

REGISTRERING AV DELTAKELSE I GRUPPEBASERT OPPLÆRING I

PASIENTSYSTEMET

Ved poliklinisk gruppebasert opplæring av pasienter eller pårørende er det alltid pasienten som opplæringstiltaket utføres til fordel for, som skal rapporteres gjennom NPR-meldingselementet «Pasient». Dette gjelder uavhengig av om det er pasienten selv, pasientens pårørende, eller både pasienten og pasientens pårørende som mottar selve opplæringen. I tillegg gjelder følgende regler:

«Kontakttype» i NPR-meldingselementet «Kontakt» skal angis med kodeverdi 13 «Opplæring».

Hovedtilstand angis i alle tilfeller der opplæringen gjelder sykdom som pasienten har. ICD-10-kode(r) som angis skal reflektere denne eller disse sykdommene.

NCMP koder, WPCK00 Lærings- og mestringsaktivitet vedrørende aktuelle tilstand sammen med ZWWA30 Prosedyre rettet mot en gruppe pasienter. Denne koden skal benyttes uavhengig av om det er pasienten selv eller pårørende som møter på vegne av pasienten. Det kan gjerne suppleres med ZWWA40 Prosedyre rettet mot foreldre/pårørende

Særkoden A0099 skal registreres en gang per program per pasient når ovennevnte krav er oppfylt.

Kort fortalt

Uansett om det er pasient eller pårørende som deltar – er det pasient som skal registreres

Opplæring registreres med kodeverdi 13 = Opplæring

Hovedtilstand kodes med en diagnose kode fra ICD -10 eller relevant symptom.

Disse to prosedyrekoder fra NCMP (Klassifisering av medisinske prosedyrer) skal alltid være med ved gruppebasert opplæring:

WPCKOO (Lærings- og mestringsaktivitet vedr. aktuelle tilstand)

ZWWA30 (Prosedyre rettet mot en gruppe pasienter)

Disse prosedyrekodene er for å beskrive når pårørende møter for pasient eller både pasient og pårørende møter samtidig:

ZWWA10 (Prosedyre rettet mot par (ektefelle, samboer, partner)), eller

ZWWA20 (Prosedyre rettet mot pårørende til foreldre), eller

ZWWA40 (Prosedyre rettet mot foreldre/pårørende av barn)

Egenandelstaks 201b skal registreres en gang per program per pasient

Når pasient selv er til stede på gruppebasert opplæring:	Når andre møter i tillegg til / eller i stedet for pasienten:
Konsultasjonstype: opplæring ICD-10-kode: hoveddiagnose / akt.symptom Prosedyrekode: WPCK00 Prosedyrekode: ZWWA30 Nasjonal særkode*: A0099 Egenandel: T 201b	Konsultasjonstype: opplæring ICD-10-kode: hoveddiagnose / akt.symptom Prosedyrekode: WPCK00 Prosedyrekode: ZWWA30 Prosedyrekode: ZWWA10/20/40 Nasjonal særkode*: A0099 Egenandel: T 201b

*nasjonal særkode i DIPS – ctrl+M – ny prosedyrekode – velg nasjonal særkode